Peskov axborot urushida yetakchi bo'lgan davlatlarni sanab o'tdi

Rossiya prezidenti matbuot kotibi Dmitriy Peskov axborot urushi olib borayotgan mamlakatlarni sanab o'tdi. Bu haqda “RIA Novosti” xabar berdi.
Peskovga ko'ra, bu bo'yicha reytingda anglo-sakson OAVlari, Frantsiya, Germaniya va Ukraina mediasi yetakchilik qilmoqda.
“Hozirda anglo-sakson ommaviy axborot vositalarining monopoliyasiga qarshi kurashishga harakat qilmoqdamiz. Biz mutlaqo bozor usullaridan foydalangan holda qarshilik ko'rsatishga harakat qildik. Evropa haqida gapiradigan bo'lsak, ko'plab frantsuz, nemis nashrlar, telekanallar mamlakatimizga nisbatan dushman kayfiyatda, shuning uchun ularning ma'lumotlarini xolis deb hisoblash qiyin. Albatta, bunday davlatlar qatorida Ukraina ham tilga olinishi kerak”, — degan Peskov.
Avvalroq Rossiyaning NATO bo'yicha strategik vazifasi ma'lum qilingandi. Shuningdek, Rossiyaga qarshi sanktsiyalardan keyin dunyoda nimalar o'zgarishi sanab o'tilgan.